Държавен вестник, бр. 72, 2014 г., стр. 49

БРОЙ  72	
Д Ъ Р Ж А В Е Н  В Е С Т Н И К 	
СТР.  49  
3. нормата на възвръщаемост на капитала за 
регулаторния период;
4. прогнозен размер на разходите по чл. 7, ал. 1 
за първата година от регулаторния период, като 
преценява тяхната икономическа обоснованост;
5. коефициент за подобряване на ефектив­
ността, който се прилага по отношение на про­
гнозните експлоатационни разходи;
6. съотношението за разпределението на не­
обходимите приходи по входни и изходни точки;
7. съотношението за разпределението на не­
обходимите приходи от цена за достъп и от цена 
за пренос на природен газ.
(2) С решението по ал. 1 Държавната коми­
сия за енергийно и водно регулиране определя 
начина на прилагане на входно-изходния модел 
за съответния регулаторен период или за цено­
ви период в рамките на регулаторен период: за 
всяка от газопреносните мрежи или за пренос­
ната система.
(3) Предложението по ал. 1 се изготвя и внася 
от оператора със заявление в ДКЕВР в срок до 4 
месеца преди изтичане на регулаторния период. 
Към заявлението операторът прилага:
1. писмена обосновка и доказателства за 
отделните разходи, както и за връзката им с 
изпълнението на дейността по пренос на при­
роден газ;
2. технико-икономическа и евентуално друга 
необходима обосновка относно инвестициите, 
които ще бъдат извършени през регулаторния 
период по години, по направления и групи 
обекти, като в тях не се включват инвестиции, 
чрез които се създават или придобиват активи 
по смисъла на чл. 13, ал. 3 от методиката.
(4) Комисията може да изисква от операто­
ра представяне на подробен отчет и анализ за 
изпълнението на инвестициите и постигнатите 
резултати по отношение на качеството на при­
родния газ и обслужването на клиентите.
(5) Операторът може да иска изменение на 
утвърдените по ал. 1, т. 6 и 7 параметри за всеки 
ценови период в рамките на регулаторен период.
Чл. 19. Комисията може да изменя размера на 
необходимите годишни приходи в края на всяка 
ценова година или в края на регулаторния период:
1. с инфлационен индекс (И) за предходна 
година на основата на данни от Националния 
статистически институт съобразно влиянието 
му върху признатите разходи за дейността (без 
разходите за амортизации);
2. с показатели въз основа на изпълнението 
(качество на природния газ, качество на обслуж­
ването), като признатите необходими приходи на 
оператора се коригират при неизпълнението на 
определените от комисията целеви показатели и 
разликата между прогнозните и реализираните 
инвестиции;
3. със стойността на изпълнените и отчетените 
инвестиции на основата на достоверни данни за 
нетекущите активи по видове дейности съгласно 
представените отчети и/или извършена проверка;
4. с фактора Z, който представлява абсолют­
ната стойност на разликата между прогнозни и 
отчетени разходи за предишен ценови период; 
в случаите, когато прогнозните разходи са по-
високи от отчетените, необходимите приходи се 
намаляват за следващия ценови период и обрат­
но – когато отчетените разходи са по-високи от 
прогнозните, необходимите приходи се увели­
чават с тази сума за следващия ценови период.
Чл. 20. (1) Комисията има право да изменя 
размера на необходимите годишни приходи по 
време на ценовия период:
1. с показатели въз основа на изпълнението 
(качество на природния газ, качество на обслуж­
ването), като признатите необходими приходи на 
оператора се коригират при неизпълнението на 
определените от комисията целеви показатели и 
разликата между прогнозните и реализираните 
инвестиции;
2. със стойността на разликата между прогноз­
ни и отчетени инвестиции за предишен период;
3. със стойността на разликата между про­
гнозни и отчетени разходи за предишен период;
4. с размера на технологични разходи на опе­
ратора при пренос през преносната мрежа на 
природен газ, като определя целевата им стой­
ност при спазване на принципа за осигуряване 
на баланс между интересите на енергийните 
предприятия и клиентите. 
(2) В случаите по ал. 1 комисията може да 
приеме съкратени процедури и срокове.
Г л а в а  ч е т в ъ р т а
ОПРЕДЕЛЯНЕ НА ТАРИФНА СТРУКТУРА 
НА ЦЕНИ ЗА ДОСТЪП И ПРЕНОС НА ПРИ­
РОДЕН ГАЗ
Чл. 21. (1) Тарифната структура на цените за 
достъп и пренос на природен газ през национал­
ната газопреносна мрежа и през газопреносната 
мрежа за транзитен пренос или през преносната 
система се определя от оператора при стриктно 
спазване на условията и изискванията на тази 
методика. 
(2) С цел образуване на цените за достъп и 
пренос през всяка от газопреносните мрежи 
или през преносната система утвърдените не­
обходими годишни приходи се разпределят по 
ценовите компоненти от тарифната структура, 
определена по чл. 21.
Чл. 22. (1) Цените от тарифната структура 
включват: 
1. цена за достъп, която се определя в левове 
за единица капацитет за период на предоставяне, 
изразена в мерна единица лв./MWh/ден/период 
на предоставяне;
2. цена за пренос, която се определя в левове 
за енергийни единици природен газ, изразена в 
мерна единица лв./MWh. 
(2) Цената за достъп се определя за правото 
на ползвателя на мрежата да използва капацитет 
на мрежата в съответните входни точки, изходни 
точки и/или зони при условия, размер и сроко­
ве, определени в сключен с оператора договор. 
Цената за достъп е диференцирана по входни и 
изходни точки и ценови зони в зависимост от 
предлаганите услуги в тези точки/зони.